ಕೇರಳದಲ್ಲಿ ತೈಮೂರ್ ಪ್ರತಿರೂಪದ ಗೊಂಬೆ

ಮುಂಬೈ: ಬಾಲಿವುಡ್ ಸ್ಟಾರ್ ದಂಪತಿ ಕರೀನಾ-ಸೈಫ್ ಅವರ ಮುದ್ದಾದ ಮಗ ತೈಮೂರ್ ಸಾಮಾಜಿಕ ಜಾಲತಾಣದಲ್ಲಿ ಆಗಾಗ ತನ್ನ ಕ್ಯೂಟ್ ಫೋಟೋಗಳಿಂದ ಸುದ್ದಿ ಮಾಡುತ್ತಲೇ ಇರುತ್ತಾನೆ. ಆದರೆ ಕೇರಳದಲ್ಲಿ ತೈಮೂರ್ ನನ್ನು ಹೋಲುವ ಮುದ್ದಾದ ಮೊಗದ ಸ್ಪೂರ್ತಿಯಿಂದ ಗೊಂಬೆಯೊಂದನ್ನ ಸೃಷ್ಟಿಸಿದ್ದು, ಈ ಫೋಟೋ ಟ್ವಿಟ್ಟರ್ ನಲ್ಲಿ ವೈರಲ್ ಆಗಿದೆ.

ಓ ಮೈ ಗಾಡ್ ಮತ್ತು ಸಿಂಗ್ ಇಸ್ ಬ್ಲಿಂಗ್ ಚಿತ್ರಗಳ ಖ್ಯಾತಿಯ ನಿರ್ಮಾಪಕರಾದ ಅಶ್ವಿನಿ ಯಾರ್ಡಿ ಕೇರಳದ ಆಟಿಕೆ ಅಂಗಡಿಗೆ ಭೇಟಿ ಕೊಟ್ಟಿದ್ದರು. ಅಲ್ಲಿ ತೈಮೂರ್ ನಂತೆ ಹೋಲುವ ಗೊಂಬೆಗಳ ಸಾಲನ್ನ ನೋಡಿ, ಅದರ ಫೋಟೋ ಕ್ಲಿಕ್ಕಿಸಿದ್ದಾರೆ. ತಮ್ಮ ಟ್ವಿಟ್ಟರ್ ನಲ್ಲಿ “ಈ ನಡುವೆ ಕೇರಳದ ಆಟಿಕೆಯ ಅಂಗಡಿಯಲ್ಲಿ” ಎಂದು ಬರೆದುಕೊಂಡು ಆ ಫೋಟೋವನ್ನ ಹಂಚಿಕೊಂಡಿದ್ದಾರೆ.

ತೈಮೂರ್ ಹೋಲುವ ಗೊಂಬೆಗಳ ಫೋಟೋಗಳು ಎಲ್ಲೆಡೆ ಹರಿದಾಡುತ್ತಿದ್ದು, ಟ್ವಿಟ್ಟರ್ ನಲ್ಲಿ ಈ ಕುರಿತು ಸಾಕಷ್ಟು ಜನರು ಕಮೆಂಟ್‍ಗಳ ಸುರಿಮಳೆಯನ್ನೇ ಹರಿಸಿದ್ದಾರೆ. ದಿನಕಳೆದಂತೆ ತೈಮೂರ್ ಅಭಿಮಾನಿ ಬಳಗ ಹೆಚ್ಚುತಿದ್ದು, ಈ ರೀತಿಯ ಘಟನೆಗಳು ಎಲ್ಲರನ್ನ ಹುಬ್ಬೇರಿಸುವಂತೆ ಮಾಡುತ್ತಿವೆ.

“ಈ ಫೋಟೋ ನನ್ನ ಯೋಚನೆಗೂ ನಿಲುಕದ್ದಾಗಿದೆ. ನಾನು ಎಂದಿಗೂ ತೈಮೂರ್ ಗೊಂಬೆಯನ್ನ ನೋಡುತ್ತೇನೆ ಎಂದು ಅಂದುಕೊಂಡಿರಲಿಲ್ಲ ಎಂದು ಹಲವರು ಪ್ರತಿಕ್ರಿಯೆ ನೀಡಿದ್ರೆ, ಇನ್ನು ಕೆಲವು ಜನರು ಈ ವಿಚಾರವೂ ಭಯಾನಕವಾಗಿದ್ದು, ಮಕ್ಕಳಿಗೆ ಇನ್ನೊಂದು ಮಗುನಂತೆ ಹೋಲುವ ಗೊಂಬೆಯನ್ನ ಕೊಟ್ಟು, ಅದರ ಜೊತೆ ಆಟವಾಡುವುದು ಅಥವಾ ಅವುಗಳನ್ನ ಸಂಗ್ರಹಿಸುವುದು ಎಷ್ಟರಮಟ್ಟಿಗೆ ಸರಿ ಎಂದು ಪ್ರಶ್ನಿಸಿದ್ದಾರೆ.

Meanwhile at a toy store in Kerala… pic.twitter.com/J2Bl9UnPdT

— Ashvini Yardi (@AshviniYardi) November 19, 2018

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv
ಪಬ್ಲಿಕ್ ಟಿವಿ ಆಪ್ ಡೌನ್ ಲೋಡ್ ಮಾಡಿ: play.google.com/publictv
ಯೂ ಟ್ಯೂಬ್‍ನಲ್ಲಿ ಪಬ್ಲಿಕ್ ಟಿವಿಯನ್ನು ಸಬ್ ಸ್ಕ್ರೈಬ್ ಮಾಡಿ: youtube.com/publictvnewskannada
ಫೇಸ್‍ಬುಕ್‍ನಲ್ಲಿ ಪಬ್ಲಿಕ್ ಟಿವಿಯನ್ನು ಲೈಕ್ ಮಾಡಿ: facebook.com/publictv
ಟ್ವಿಟ್ಟರ್‌ನಲ್ಲಿ ಪಬ್ಲಿಕ್ ಟಿವಿಯನ್ನು ಫಾಲೋ ಮಾಡಿ: twitter.com/publictvnews